અમદાવાદ: ગુડ્સ એન્ડ સર્વિસ ટેક્સના અમલ બાદ ફૂટવેર કંપનીના શેરમાં ઉછાળો નોંધાયો છે. ફૂટવેર સેક્ટરનો ૬૦ ટકા જેટલો કારોબાર અસંગઠિત ક્ષેત્ર સાથે સંકળાયેલો છે, પરંતુ જીએસટીના અમલ બાદ ઓર્ગેનાઇઝ્ડ ક્ષેત્રની કંપનીઓને લાભ થશે તેવા સેન્ટિમેન્ટ પાછળ ફૂટવેર કંપનીઓના શેરમાં ઉછાળો નોંધાયો છે. ખાસ કરીને બાટા ઇન્ડિયા, લિબર્ટી શૂઝ, રિલેક્સો કંપનીના શેરમાં તેની સકારાત્મક ચાલ નોંધાતી જોવા મળી હતી.